**CAMPANIA IEC SANATATEA REPRODUCERII – PREVENIREA INFECTIILOR CU TRANSMITERE SEXUALA (ITS)**

Prevenirea ITS printr-o corecta informare, diagnosticare precoce si prevenirea complicatiilor reprezinta un punct pe lista acestei campanii de informare. Infectiile cu transmitere sexuala apar in situatiile in care a existat un contact sexual neprotejat cu o persoana infectata.

Manifestarile infectiilor cu transmitere sexuala nu sunt intotdeauna evidente. Unele sunt mai evidente la barbate, altele la femei.

Persoanele care cred ca au simptome de ITS sau au fost expuse la o infectie cu transmitere sexuala, trebuie sa se prezinte la medic.

Unele infectii cu transmitere sexuala (ITS) sunt usor de tratat si de vindecat. Altele necesita tratament mai complex pentru a fi vindecate.

Este esentiala evaluarea, diagnosticarea si tratamentul corect.

Este important ca persoana infectata sa isi informeze partenerul/partenerii, astfel incat si acestia sa fie evaluate, diagnosticati si tratati.

Daca nu este tratata, o infectie cu transmitere sexuala (ITS) poate creste riscul de a conracta o alta ITS, cum este infectia HIV. O ITS poate determina un raspun imun in zona genitala sau poate provoca leziuni – in ambele cazuri creste riscul de transmitere a virusului HIV. Unele infectii cu transmitere sexuala (ITS) netratate pot determina infertilitate, afectarea unor organe, anumite tipuri de cancer sau deces.

Multe infectii cu transmitere sexuala (ITS) sunt asimptomatice. Dar, si in lipsa simptomatologiei, infectia poate fi transmisa catre partenerul/a sexual/a. Unele boli, cum este hepatita, pot fi preluate fara sa existe contact sexual (de exemplu, prin sange), dar pot fi transmise apoi prin contact sexual. Alte boli, cum este gonoreea, pot fi transmise doar prin contact sexual.

Diagnosticul precoce si tratamentul sunt importante pentru a evita sau a intarzia probleme de sanatate severe sau potential fatale si de a evita infectarea altor persoane. Deoarece multe persoane nu au manifestari in stadiile incipiente, screeningul pentru infectii cu transmitere sexuala este important pentru prevenirea complicatiilor: durere pelvina, complicatii in sarcina, inflamatie oculara, artrita, boala inflamatorie pelvina (BIP), infertilitate, cancer de col uterin asociat cu HPV.

Tipuri de teste care se efectueaza pentru a diagnostica o infectie cu transmitere sexuala**:**

* **Analize de sange.**Analizele de sange pot confirma diagnosticul de HIV sau ultimele stadii de sifilis.
* **Examen din urina.**Unele ITS pot fi confirmate prin intermediul probei de urina.
* **Alte examene din secretii si alte fluide.**Daca exista leziuni genitale active, proba de secretii poate fi efectuata pentru diagnosticarea tipului de infectie. Testele de laborator prin care sunt analizate probe biologice sunt folosite pentru diagnosticarea unei ITS

Prevenirea ITS si a raspandirii lor se face pe mai multe paliere si consta in:

* Informare corecta
* Fidelitate in cuplu
* Folosirea prezervativului la contactul sexual
* Diagnosticare precoce
* Tratarea corecta si a contactilor
* Prevenirea complicatiilor